CELEX: 62016TN0004
Language: sk
Date: 2016-01-05 00:00:00
Title: Vec T-4/16: Žaloba podaná 5. januára 2016 – Rabbit/EUIPO – DMG Media (rabbit)

2.5.2016   
            
            
               SK
            
            
               Úradný vestník Európskej únie
            
            
               C 156/49
            
         Žaloba podaná 5. januára 2016 – Rabbit/EUIPO – DMG Media (rabbit)
   (Vec T-4/16)
   (2016/C 156/66)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Rabbit, Inc. (Redwood City, Spojené štáty) (v zastúpení: M. Engelman, barrister, J. Stephenson, solicitor)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: DMG Media Ltd (Londýn, Spojené kráľovstvo)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie obsahujúca slovný prvok „rabbit“ – prihláška č. 11 701 869.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie druhého odvolacieho senátu EUIPO z 26. októbra 2015 vo veci R 2133/2014-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               uložil EUIPO povinnosť nahradiť trovy konania.
            
         
      Uvádzané žalobné dôvody
   
   
               —
            
            
               odvolací senát sa dopustil nesprávneho právneho posúdenia, keď konštatoval, že pri porovnávaní príslušných tovarov a služieb, ktoré sú predmetom žiadosti o registráciu ochrannej známky EÚ a registrovanej ochrannej známky namietateľa, sa môžu zohľadniť len tovary a služby uvedené v zoznamoch, a to bez ohľadu na skutočné používanie ochranných známok,
            
         
               —
            
            
               odvolací senát neuviedol dôvody, pre ktoré nezohľadnil dôkazy o skutočnom používaní ochranných známok,
            
         
               —
            
            
               odvolací senát riadne nezohľadnil popisný charakter ochrannej známky „rabbit“.